GiliGold/VAD_KnessetCorpus huggingface dataset:
דוד אמסלם: רבותיי, דיברנו על החוק הזה בזמנו.
דוד אמסלם: לדעתי, קיימנו עליו שני דיונים לפחות, אם אני לא טועה.
דוד אמסלם: הדיון השלישי הוא היום.
דוד אמסלם: אני רוצה להתכנס לכיוון החלטה והצבעה.
יעל גרמן: אדוני היושב-ראש, אני רוצה להזכיר לך שבישיבה הקודמת אמרת שתכנס איזשהו צוות.
יעל גרמן: ביקשתי להיות שותפה.
יעל גרמן: רציתי לדעת, אם הצוות הזה זומן, ומה היו ההחלטות.
יעל גרמן: הפסקת את הישיבה ברגע ששאלתי אם תמ"א 13- - -
דוד אמסלם: אתן את התשובה.
דוד אמסלם: בסופו של דבר, מה שביקשתי, זה שהשר בעצם יכנס איזשהו צוות מקצועי אצלו.
דוד אמסלם: אני במקרה לא הייתי, אבל היה היועץ המשפטי, היו הדרגים המקצועיים – לגבי השאלה, בדיוק, האם הות"ל – הרי לא ידענו מה המעמד שלו מול תוכניות מתאר ארציות, מה גובר על מה.
דוד אמסלם: הם גיבשו את הנוסח, וכתוצאה מזה היה שינוי.
דוד אמסלם: כל הנושא של ולחוף – עוד מעט תומר, אתן לו להסביר את העניין.
דוד אמסלם: כבוד השר, אתה רוצה לדבר?
יריב לוין: אין צורך.
דוד אמסלם: אז תומר, בבקשה.
<תומר רוזנר: בעקבות שתי הישיבות שהיו בוועדה ובעקבות, כפי שאמר, הישיבה שקיים השר בלשכתו, גובשו מספר תיקונים בהצעה, כפי שמונחת בפניכם.
דב חנין: מכובדי היועץ המשפטי, ברשותך, כיוון שהישיבה הקודמת הסתיימה בסוג של מבוכה מסוימת, הייתי קורא לזה, אולי אדוני יכול לפתוח, לפני שהוא מציג את הפתרונות, בכמה מילים על המצב המשפטי הקיים כיום, כפי שזה נראה לכם.
<תומר רוזנר: באיזו שאלה?
דב חנין: אפשרות הבנייה בחופים.
יעל גרמן: למגורים.
דוד אמסלם: יש החוק כפי שהוא היום, אנחנו מכירים אותו.
דוד אמסלם: כרגע בא הות"ל, ועשה תיקונים מסוימים במובן הה.
דוד אמסלם: אני רואה את זה בעיקר בשתי נקודות מרכזיות – אחת, שבא השר ואמר: רבותיי, אם יש רשת – זה היה הרציונל, המוטיבציה באה משם – רשת שאמורה לבנות מספר מתחמים, וכרגע לא משנה מה גודלם – אם במצטבר 150 או 200 חדרים, זה לא חשוב - כדי שהיא לא תרוץ בין כל מיני ועדות מקומיות ומחוזיות בין עיר ועיר, וכל אחד ינחה אותה אחרת – הרי גם הכללים לא אותם כללים – הוא אמר:
דוד אמסלם: אנחנו נגיש את הות"ל, שיגישו לשם את התוכנית.
דוד אמסלם: דבר שני, הוא אפשר הקלה במסגרת החוק, לאפשר להמיר את התוספת שממילא קיימת גם היום, של 20% ממתחמים מלונאיים, שיהיו לטובת דיור, וזאת מדוע – על-מנת בעצם לתת תמריץ כלכלי לבעלי המלונות בכלל לבנות מלונות.
דוד אמסלם: נשאלה השאלה אז, ולא היתה מבוכה כאן – אלא פשוט עשינו פיין טונינג והגענו לזה - האם הות"ל, נניח, קיבל החלטה – האם הוא גובר על תמ"א כלשהי, לא משנה, על תמ"א חופים או על תמ"א אחרת, או לא.
דוד אמסלם: היועצת המשפטית אמרה שאין לה תשובה, והיא צריכה לדון בעניין.
דוד אמסלם: על זה השר כינס את הוועדה.
דוד אמסלם: לכן עצרתי את הישיבה, כי שם הבנתי- - -
יעל כהן-פארן: מה היתה המסקנה של ההתכנסות הזאת?
דוד אמסלם: אני אומר – עכשיו תומר ייתן לנו את הדיווח, מה הפתרון.
<תומר רוזנר: לשאלת חברי הכנסת, אסביר את המסקנות שמופיעות בהצעת החוק, אבל לפני כן אתייחס לשאלה לגבי אפשרות הסטייה מתמ"א 13 לבנייה למגורים.
<תומר רוזנר: כשמדובר בוועדה לתשתיות לאומיות, כפי שאתם זוכרים, יש בהצעה, כפי שהיא מתגבשת כרגע, שלושה מסלולים – מסלול הוועדה לתשתיות לאומיות, מסלול ועדה מקומית עצמאית ומסלול ועדת משנה לתיירות בוועדה המחוזית.
<תומר רוזנר: אתייחס למסלול הראשון – הוועדה לתשתיות לאומיות.
<תומר רוזנר: מעמדן של תוכניות שמכינה הוועדה לתשתיות לאומיות הוא מעמד תוכנית מתאר ארצית.
<תומר רוזנר: לפיכך כוחן יפה כתוכנית מתאר ארצית, ובהיותן מאוחרות יותר הן גוברות על כל תוכנית מתאר ארצית שקדמה להן, אלא אם כן נאמר בהן במפורש אחרת.
<תומר רוזנר: לפיכך תוכנית שתאשר הוועדה לתשתיות לאומיות עשויה לשנות תוכניות מתאר ארציות אחרות לרבות תמ"א 13.
<תומר רוזנר: יחד עם זאת, גם תוכניות שהוועדה לתשתיות לאומיות מאשרת, למיטב הבנתי, צריכות לעבור אישור של הוועדה לשמירת הסביבה החופית, הידועה בכינויה הוולחוף, ככל תוכנית אחרת.
קריאה: אין בהם מגורים.
יעל כהן-פארן: הוולחוף פועלת מכוח חוק השמירה על החופים, ועקרונות חוק השמירה על החופים – הוא לא להקים בנייה למגורים במתחם עד 300 מטר מקו המים.
יעל כהן-פארן: בעצם הוולחוף אומרה לפעול תחת אותו חוק, לקבל את החלטותיה בהתאם לעקרונות החוק, ועכשיו אתה מביא חוק חדש- - -
<תומר רוזנר: אין בזה שינוי.
יעל כהן-פארן: בעצם זה מבטל את החוק הזה, כי לא יוכלו לבנות בנייה למגורים על החוף, גם לא ה-20% האלה לפי הוולחוף, לפי חוק חופים.
<תומר רוזנר: אם זה המצב המשפטי – מה שאינני בטוח שהוא כך, כי למיטב הבנתי, החוק אינו אוסר באופן מוחלט- - -
יעל גרמן: זאת היתה השאלה שבגללה- - -
<תומר רוזנר: שוב – חוק שמירת הסביבה החופית איננו אוסר באופן מוחלט בנייה כלשהי או בנייה למגורים בסביבה החופית; החוק, ככל שמדובר בתוכניות, אומר שכשמוסד תכנון מאשר תוכנית בסביבה החופית, הוא צריך להביא בחשבון את המטרות ואת השיקולים שנקבעו במסגרת חוק שמירת הסביבה החופית – כמובן, לתת להם את המשקל הראוי וכו'.
<תומר רוזנר: אנחנו יודעים שיש בנייה בחופים, גם בתחום ה-300 מטר וגם בתחום ה-100 מטר, כאשר זה נדרש.
<תומר רוזנר: בונים תחנות כוח, בונים דברים כשצריך.
יעל גרמן: זה תשתית לאומית.
יעל גרמן: בנייה לאומית זה לא תשתית לאומית.
<אפרת דון יחייא: נכון.
<אפרת דון יחייא: וגם במסגרת החקיקה עכשיו לא קבענו שמגורים זה תשתית שיכולה להגיע לות"ל, ולכן מגורים במסגרת הות"ל במסגרת החוק הזה- - -
דוד אמסלם: אתה מתחיל לבלבל אותי.
יעל גרמן: חזרנו חזרה.
דוד אמסלם: אני מתחיל לא להבין.
דוד אמסלם: הרי בסופו של דבר יש תוכנית מתאר ארצית, שמגדירה, איפה מותר להקים מלונות.
דוד אמסלם: אין לנו בעיה עם זה.
דוד אמסלם: לא מתערבים בזה, מבחינת שימושי הקרקע.
דוד אמסלם: בא השר ואומר – אני לא מתערב כרגע – אני מדבר כרגע ברצועה החופית.
דוד אמסלם: אני לא מתערב, איפה מותר, איפה אסור.
דוד אמסלם: זה, יש התמ"א החופית.
דוד אמסלם: קבעתם את הכללים.
דוד אמסלם: אבל איפה שמותר אני רוצה להוסיף תוספת של 20% מגורים, כי מה זה משנה לנו מותר או אסור?
דוד אמסלם: אף אחד לא בונה.
יעל גרמן: אבל אם אסור באותו מקום- - -
דוד אמסלם: לשם אני רוצה למשוך.
דוד אמסלם: אני חושב שלא צריך לשנות את הנושא.
דוד אמסלם: זה לא קשור לנושא של המלונאות.
דוד אמסלם: המלונאות, אגב, איפה שמותר להקים מלון – שידונו, האם מותר להקים מלון, כן או לא.
דוד אמסלם: ברגע שהחליטו שמוקם המלון, אז נכנס התיקון לאותו מלון, אוטומטית.
<תומר רוזנר: אני חוזר ואומר – יש לנו שני מסלולים.
<תומר רוזנר: יש להבחין ביניהם הבחן היטב – מסלול הוועדה לתשתיות לאומיות לא עוסק בשאלה, איפה מותר להקים מלון ואיפה אסור, כי הוועדה לתשתיות לאומיות יכולה להחליט להקים מלון גם איפה שהיום אסור להקים מלון.
<תומר רוזנר: זה בסמכות של הוועדה לתשתיות לאומיות.
<אפרת דון יחייא: בעקבות התיקון עכשיו.
<תומר רוזנר: אנחנו עכשיו במסלול הוועדה לתשתיות לאומיות.
דוד אמסלם: אני פונה למשרד הפנים.
דוד אמסלם: אגב, האם במסגרת שימושי הקרקע, הות"ל נכנס לסוגיה הזאת ונכנס לרזולוציה, איפה מותר לעשות מלון, גם אם זה לא הייעוד שלו, וגם אם השטח לא מיועד למלון?
<אפרת דון יחייא: יש תוכנית שמגיעה בפניו.
<אפרת דון יחייא: בעקבות התיקון הזה גם תוכנית למלונאות תהיה במסגרת סמכויותיו.
דוד אמסלם: כלומר הות"ל, כל תוכנית שנוגעת למלונאות מגיעה אליה.
<אפרת דון יחייא: בהצעת החוק זו, זה מה שאנחנו מציעים.
<תומר רוזנר: אנסה להסביר שוב.
<תומר רוזנר: אפשט את הדברים.
<תומר רוזנר: הוועדה לתשתיות לאומיות היא ועדה עליונה.
<תומר רוזנר: היא יכולה להחליט, שבמקום מסוים היא רוצה מלון, למרות ששם כרגע זה שטח פתוח, או זה שטח שמיועד לתעשייה או זה שטח שמיועד לתעסוקה, והיא משנה.
<תומר רוזנר: לכן הגבלנו, לבקשת חברי הכנסת, את האפשרות של השר להכריז על מתחמים שיכולים ללכת לוועדה לתשתיות לאומיות רק לתחומי רשות עירונית ורק למקום שאין בו שטחים פתוחים מכל עברי המקום.
<תומר רוזנר: כלומר לשאלת חברת הכנסת גרמן – באמצע מכתש רמון לא אפשר יהיה לעשות.
יריב לוין: הבטחתי לך שלא יהיה.
יריב לוין: אני לא חוזר בי לרגע.
יעל גרמן: אתה הבטחת לי שלא תהיה בנייה למגורים.
יריב לוין: אמרתי שלא יהיה חוף פלמחים דרך החוק הזה.
יריב לוין: אם באמצע תל-אביב ממילא יש בניה ויש הכול, שם אין סיבה למנוע את זה - זה הרי כבר קיים ממילא.
יריב לוין: אני חושב שאתם צודקים, ותיקנו את זה.
דוד אמסלם: אחרי זה נפתח את זה.
<תומר רוזנר: הוועדה לתשתיות לאומיות, בגלל שהיא מוסמכת לשנות גם ייעודי קרקע ולעשות את הדברים האלה, ההצעה כאן מדברת על כך שתוכל לאשר מלונות.
<תומר רוזנר: היא לא תוכל לאשר מגורים.
<תומר רוזנר: הוועדה לתשתיות לאומיות לא תוכל לאשר מגורים במסגרת הסמכויות האלה; רק מלונות.
דוד אמסלם: איך באה לידי ביטוי התוספת?
<תומר רוזנר: התוספת זה במקום שיש כבר מלון.
<תומר רוזנר: זה מסלול שני, זה כבר מסלול נפרד.
דוד אמסלם: איך זה מתחבר?
<תומר רוזנר: נפשט.
<תומר רוזנר: הוועדה לתשתיות לאומיות יכולה להחליט על מלון איפה שלא היה שום רמז למלון.
<תומר רוזנר: ה על מלון, ויש תוכנית שמאפשרת במקום מסוים מלון – כבר יש תוכנית שמאפשרת מלון.
דוד אמסלם: ברגע שהות"ל מחליט- - -
<תומר רוזנר: לא הות"ל.
<תומר רוזנר: - - - מלון בתל ברוך.
<תומר רוזנר: סימנו שם מלון.
<תומר רוזנר: במצב הזה נכנסים שני המסלולים שאמרנו קודם – הוועדה המקומית העצמאית ו-וועדת משנה של הוועדה המחוזית שבהם אפשר יהיה במסלול הזה, במקום שכבר יש בו מלון להוסיף עליו את ה-205 מגורים.
<תומר רוזנר: כלומר הוועדה המקומית העצמאית או ועדת המשנה של הוועדה המחוזית לא יוכלו במסגרת המסלול הזה להקים מלון איפה שאין מלון.
דוד אמסלם: נעשה סדר.
דוד אמסלם: אסכם את העניין.
דוד אמסלם: אני עדיין בשלב ההבנה.
דוד אמסלם: כלומר מה שתומר אומר – תקן אותי אם אני טועה – הות"ל עוסק בנושא מתחמים מלונאיים- - -
<תומר רוזנר: טהורים במירכאות.
דוד אמסלם: כפוף למגבלות ששמנו.
דוד אמסלם: אחדד- הוועדה יכולה להחליט על מקום מסוים, שהוא משתנה מירוק למלונאות.
<תומר רוזנר: נכון, אם זה בתחום רשות עירונית.
דוד אמסלם: כפוף למגבלות שהחלטנו.
דוד אמסלם: ברגע שהיא החליטה, לכאורה בתוכנית, בקובייה, בשימושי הקרקע יש מלון.
דוד אמסלם: אדם בא לוועדה המחוזית כדי להגיש את התוכנית של אותו מלון.
<תומר רוזנר: הוא לא צריך להגיש את התוכנית.
<תומר רוזנר: הוא יכול ישר לבנייה.
דוד אמסלם: הות"ל מאשר תוכניות - זה ברזולוציה הזאת?
דוד אמסלם: הוא רוצה להוציא היתר בנייה, אז הוא הולך לוועדה המיוחדת?
<תומר רוזנר: המקומית שלו.
דוד אמסלם: איפה נכנסת הוועדה המיוחדת?
<תומר רוזנר: זה מסלול נפרד.
<תומר רוזנר: זה מסלול שונה לגמרי.
דוד אמסלם: הוא מגיש לוועדה המקומית הרגילה- - -
<תומר רוזנר: הוא יכול לגשת לבקש היתר בנייה או בוועדה המקומית או- - -
דוד אמסלם: באיזה שלב הוא נכנס לתוכנית למגורים?
<תומר רוזנר: כשיש תוכנית קיימת.
יעל כהן-פארן: אין 20%?
יעל כהן-פארן: זה מה שאתה אומר?
<תומר רוזנר: אין.
<תומר רוזנר: הות"ל לא יכול להוסיף 20% מגורים.
דוד אמסלם: אם הוועדה החליטה היום שיש שטח כלשהו שהיא חושבת שצריך לבנות בו מלון, והיא מגדירה שם מלון.
דוד אמסלם: מאשרת את התכניות.
דוד אמסלם: האדם רוצה לבנות מלון.
דוד אמסלם: אתה אומר שמתוקף התוכנית הזו הוא כבר הולך לעירייה להוציא היתרי בנייה.
דוד אמסלם: בתוכנית הזאת הוא רוצה את התמריץ של ה-20% - אחרת הוא לא יבנה.
דוד אמסלם: אין בעיה, אני רק רוצה להבין לאן הוא הולך.
יריב לוין: הוא צריך ללכת לעוד מקום – או לוועדת המשנה- - -
דוד אמסלם: אני רוצה לדעת מה התחנות שלו.
<תומר רוזנר: אם הוא הגיע למסקנה, הוא אומר שהמלון שלו לא כדאי - הוא רוצה 20% תוספת.
<תומר רוזנר: בנייה למגורים – הוא צריך ללכת למסלול השני.
<תומר רוזנר: אחרי שאישרו לו את התוכנית הראשונה.
<תומר רוזנר: הוא צריך ללכת למסלול השני; זה לוועדה המיוחדת.
דוד אמסלם: אני מדבר על מתחמים ישנים – אז אין בעיה – הוא לא הולך לות"ל.
דוד אמסלם: הוא הולך ישר לוועדה המיוחדת.
דוד אמסלם: מתחם שהוא חדש, שהות"ל קבע שהוא חדש, אחרי שהוא מאשר לו אותו, הוא הולך אתו לוועדה המיוחדת.
<תומר רוזנר: אם הוא רוצה.
<תומר רוזנר: או הוא מוציא היתר בנייה.
דוד אמסלם: אגב, אנחנו מבינים - הכול זה רק אם הוא רוצה.
דוד אמסלם: אם הוא רוצה לבנות מלון בלי דירות – אנחנו נשמח מאוד.
דוד אמסלם: עד עכשיו אני מבין?
דב חנין: מה שאדוני יושב-ראש הוועדה אומר, וזה אני רוצה תשובה- - -
דוד אמסלם: אתה הגעת כבר לטורי.
דוד אמסלם: אני עוד אחורה.
דוד אמסלם: עכשיו הוא בא לוועדה המקומית המיוחדת.
דוד אמסלם: איך נכנס הוולחוף?
<תומר רוזנר: זה במסלול השני.
<תומר רוזנר: אני חוזר לשאלתכם הראשונה לתוכניות מתאר ארציות.
<תומר רוזנר: יש לנו שתי תוכניות מתאר ארציות רלוונטיות – תמ"א 12 לענייני תיירות, ותמ"א 13 לענייני החופים.
<תומר רוזנר: בבדיקה שנעשתה על-ידי גורמי הממשלה התברר שלגבי תמ"א 12 אין בעיה, כי תמ"א 12 אינה מתייחסת למצב שבו מוסיפים זכויות אלא רק כשגורעים זכויות.
<תומר רוזנר: כיוון שבמקרה הזה אנחנו מוסיפים זכויות, אין בעיה.
<תומר רוזנר: היא לא מוטרדת.
<תומר רוזנר: לגבי תמ"א 13, עלתה השאלה, מה קורה אם רוצים להוסיף מגורים במקום שמיועד למלונאות בתמ"א 13, כי אם יש בתמ"א 13 שני אזורים שאפשר להקים בהם מלונאות בגדול – אני לא מדייק לגמרי: תחום ישוב ותחום שמיועד למלונאות בתוכנית עצמה.
<תומר רוזנר: לגבי תחום ישוב אין בעיה, כיוון שתחום ישוב אפשר להקים בו כל דבר, כולל מגורים, אז לא מתעוררת השאלה מה קורה עם תמ"א 13.
<תומר רוזנר: תמ"א 13 אדישה גם במקרה הזה.
<תומר רוזנר: יש אזורים בתמ"א 13 שמיועדים, סומנו רק למלונאות או למלונאות ושימושים נוספים רלוונטיים לאותו עניין.
<תומר רוזנר: במצב הזה שרוצים להקים במקום הזה מלונאות, עלתה השאלה, מה קורה.
<תומר רוזנר: התברר שלפי המצב המשפטי ה- - -
יעל כהן-פארן: מלונאות עם מגורים.
<תומר רוזנר: כן, כשרוצים להוסיף מגורים.
<תומר רוזנר: לפי המצב המשפטי הקיים, התוכנית של הוועדה המיוחדת שמוסיפה את ה-20% צריכה היתה לקבל שני אישורים נוספים – אחד של הוועדה לשמירת הסביבה החופית, ושני של המועצה הארצית לתכנון ובנייה או ועדת המשנה לנושאים תכנוניים עקרוניים כדי להסכים שמכוח תמ"א 13 יכולה המועצה הארצית או ועדת משנה שלה להתיר שינוי כזה, בתנאים מסוימים.
יעל גרמן: מיהם?
יעל גרמן: זה מונח מאוד אמורפי.
דוד אמסלם: אני רוצה עוד להבין.
<תומר רוזנר: הם יציגו.
<תומר רוזנר: שיהיה צורך רק באישור אחד נוסף, של הוועדה לשמירת הסביבה החופית, הוולחוף, ולא יהיה צורך באישור של המועצה הארצית.
יעל גרמן: לא צריך אישור של הוועדה המקומית?
<תומר רוזנר: היא זו שמאשרת את התוכנית מלכתחילה.
דוד אמסלם: אני רוצה לסכם את מה שתומר אמר, ולהתקדם.
דוד אמסלם: אלך אחורה.
דוד אמסלם: אני מבין שהות"ל עושה רק במלונאות, במתחמים שממילא הם לא מלונאות, בכפוף למגבלות.
<תומר רוזנר: תוכניות חדשות.
דוד אמסלם: עכשיו בא מישהו, לא משנה כרגע מי זה – אם זו תוכנית חדשה או ישנה.
דוד אמסלם: אם הוא לא רוצה תוספת מגורים – שיבנה מלון, הכול בסדר.
דוד אמסלם: אם הוא רוצה תוספת מגורים, הוא הולך לוועדה המיוחדת, או לוועדה המחוזית שאושרה.
דוד אמסלם: ועדה מיוחדת זו ועדה עצמאית, והוועדה שהקמנו אותה בחוק הזה, זה מי שאין לו ועדה עצמאית.
דוד אמסלם: אני רוצה לא לסטות מהעניין.
דוד אמסלם: הוא בא לוועדה הזאת.
דוד אמסלם: הוא מקבל את האישור שלה.
דוד אמסלם: אם היא פוסלת אותו – הוא גמר.
דוד אמסלם: אם לא פוסלת אותו, הוא הולך לקבל את האישור של הוולחוף.
דוד אמסלם: אז אם גם הוא לא מאשר, הוא גמר.
דוד אמסלם: כלומר מה שאתה אומר לי, בחוק הזה יש שני דברים: אחד, הות"ל, ושניים, שהחוק נותן אופציה לוועדות האלה, לתת להם 20% שהיום אין להן האופציה הזאת.
יריב לוין: ובמקום שנוגע לוולחוף – בכפוף של הוולחוף, שעליו עמדנו.
דוד אמסלם: כלומר זה לא אומר שאדם שאומר:
דוד אמסלם: מתוקף החוק מגיע לי 20% מגורים – אתם חייבים לתת לו.
<תומר רוזנר: יש שיקול דעת לרשות המקומית.
יריב לוין: יש למוסד התכנון האפשרות לתת.
יריב לוין: האפשרות שלו לתת כפופה לאישור הוולחוף.
דוד אמסלם: ולמה שהם ייתנו?
<תומר רוזנר: כי הם רוצים מלון.
דוד אמסלם: אני שואל לגבי הוולחוף.
דוד אמסלם: אסביר למה אני שואל.
דוד אמסלם: כל אחד אמור לעשות את עבודתו.
דוד אמסלם: הוולחוף בא מזווית החוף.
דוד אמסלם: ועדת הבנייה באה מזווית הבנייה.
דוד אמסלם: יש פה לפעמים התנגשות של אותם משרדים, כי כל אחד בא מהזווית שלו, וזה טוב.
דוד אמסלם: זה התפקיד שלו לבנות; זה התפקיד שלו לשמור על חוף; וזה התפקיד שלו להציל ולהיות מציל.
<ערן ניצן: לפעמים זה מתחבר.
<ערן ניצן: לפעמים התוכנית מצילה חוף.
דוד אמסלם: לפעמים זה מתחבר ולפעמים לא.
דוד אמסלם: אני שואל, אם אתה רוצה לדחוף את הבנייה- - -
יריב לוין: אני מוכן לשלם במקרה הזה מחיר שיהיו דברים שלא יאושרו, כדי לא לפגוע בסמכות של הוולחוף.
יריב לוין: אמרתי מההתחלה, התחייבתי לזה, ואני עומד מאחוריו לחלוטין, ואני חושב שזה מחיר שאפשר לשלם אותו.
דוד אמסלם: זה אומר שהחוק הזה רק מאפשר את האופציה.
דוד אמסלם: אדוני השר, חשבתי שאתה הולך למקום אחר.
יריב לוין: אי-אפשר גם.
יריב לוין: אני לא יכול מראש לאשר.
דוד אמסלם: שאלת מה עמדתי.
דוד אמסלם: אתה יזמת את החוק.
דוד אמסלם: אני לא מתווכח.
דוד אמסלם: להערכתי, בתיקון הזה לא הלכת הרבה.
דוד אמסלם: אבל בבקשה.
דוד אמסלם: לא עשית הרבה.
יריב לוין: אני צנוע.
יריב לוין: אני מסתפק בזה.
דב חנין: אני דווקא נמצא בעמדה ההפוכה לך בנושא הזה.
דב חנין: השר לוין, שהוא אחד האנשים – לא קל לי לומר מחמאות לשרים בממשלה, אבל צריך לומר – השר לוין הוא לא רק אדם רציני, אלא הוא מקובל על כולנו כאדם מאוד-מאוד ישר והגון, אבל שלא ברצונו הוא פותח פה פתח לשחיתות בלתי-רגילה, כי בעצם הוועדות המקומיות תוכלנה לאשר מין בוננזה לא נורמלית באמצעות ה-20% מגורים האלה, שהם ה-20% הכי יקרים.
דב חנין: מי לא רוצה לגור על החוף?
דב חנין: הכי כדאי וכיף לגור על החוף.
דב חנין: בעצם אנחנו נותנים לוועדות המקומיות האפשרות לקדם מגורים על החוף.
דב חנין: אני רואה בזה סכנה מאוד-מאוד גדולה.
דב חנין: אני גם מאוד מודאג מהערבוב של מלונות עם מגורים.
דב חנין: זה ערבוב שלדעתי לא עובד טוב בשום מקום.
דוד אמסלם: אמרת את זה בדיון הקודם.
דוד אמסלם: כל דיון אתה חוזר על אותם דברים.
יריב לוין: אגב, גם היום הוועדות המקומיות יכולות לאשר מגורים על החוף; אולי לא בקרקע שמיועדת למלונאות, אבל בהרבה מאוד מקרים אחרים הן צריכות ללכת לוולחוף, ועל זה אנחנו שומרים – לא לפגוע בזה.
יעל גרמן: - - - ב-15 השנים האחרונות.
יעל גרמן: עכשיו החוק מאפשר את זה.
יריב לוין: אבל יש לך הוולחוף.
דוד אמסלם: אגב, גם היום לוועדות יש סמכות לתת את ה-20% ואפילו יותר.
דוד אמסלם: על איזו בוננזה אתה מדבר?
יריב לוין: אנחנו עשינו פה את כל הדרך לקראת מה שביקשתם.
דב חנין: משפט נוסף, אדוני.
דב חנין: אדוני צודק, שגם היום ניתן לבנות מלונות על החוף.
דוד אמסלם: וצריך.
דוד אמסלם: צריך.
דב חנין: אבל הבנייה שנעשית היום על החוף היא בנייה יותר מאוזנת ומדודה.
דב חנין: אנחנו לא רוצים להגיע, אדוני היושב-ראש, אם אנחנו מדברים על סביבה עירונית, למצב של הרבה מגדלי כרמל.
דב חנין: כשאני נוסע ברכבת לחיפה, אני עובר ליד מגדלי הכרמל, ואני אומר לעצמי: איזה אסון.
דב חנין: מבנה מכוער שמסתיר – אני מניח שמישהו עשה מזה הרבה כסף.
דב חנין: גם במקור זה יועד למלונאות, לדעתי, אבל זה כבר מזמן מגורים.
דב חנין: אנחנו לא רוצים שהחופים שלנו ייראו כאלה, ואנחנו ודאי לא רוצים, אם אנחנו רוצים לעודד תיירות.
דב חנין: אחד הנכסים הכי יפים שיש לנו זה חוף הים שלנו.
דב חנין: דווקא לכן אנחנו צריכים לקדם בנייה של מלונות ואתרי נופש בחופים בצורה מאוד זהירה ומאוד מדודה, ובטח לא לפגוע בזה על-ידי לקחת נתח מזה לטובת מגורים.
דב חנין: לכן, אדוני היושב-ראש, אני מציע בשורה התחתונה שאנחנו נקבע, אם כבר אנחנו רוצים לקדם בניית מלונות, אנחנו נחדד ונחזק בצורה הרבה יותר חזקה את ההגנה על הרצועה החופית שלנו, ואם כבר עושים חוק כזה, שמצד אחד, נותן אפשרות לקדם בנייה מלונאית, אנחנו נחריג באופן מאוד-מאוד ברור את הסביבה החופית מאפשרויות הקידום הללו.
דוד אמסלם: לפני כן אני רוצה להעיר מספר הערות קטנות, ברשותכם.
דוד אמסלם: רשום שמדובר שם בבעלות של אדם או גוף.
דוד אמסלם: צריך להדגיש: חברה וכו' - לגבי הנושא של מי רשאי.
דוד אמסלם: סעיף (ד).
<תומר רוזנר: חוק הפרשנות כוללת שאדם – כולל כל דבר, שהוא אישיות משפטית – תאגיד או חברה.
<תומר רוזנר: זה פטור.
דוד אמסלם: אנחנו דיברנו בסעיף 62א, מדובר שם בתוכנית שאושרה על-ידי הוועדה המחוזית.
דוד אמסלם: אני חושב שצריך להיות על בסיס תוכניות שמאושרות – לא משנה על-ידי איזו ועדה.
<תומר רוזנר: אי-אפשר.
<תומר רוזנר: תן לי לפני כן להציג את השינויים.
<תומר רוזנר: אשלים.
<תומר רוזנר: אני רוצה להפנות תשומת לב חברי הכנסת לאותם שינויים שהוכנסו בהצעה בעקבות הדיונים הקודמים, והשינויים מהנוסח שהיה בפניכם בישיבה הקודמת.
<תומר רוזנר: לגבי האפשרות להכריז על מתחם שבו יחול במסלול הות"לי, לבקשת חברי הכנסת הוספנו שההכרזה תהיה על-ידי שר התיירות לאחר התייעצות עם המנהל הכללי של משרד התיירות, כך שאנחנו מבטיחים שיהיו לפחות שני גורמים שנותנים דעתם לנושא.
<תומר רוזנר: שינוי נוסף הוא, שכאשר מדובר במתחם אחד, אנחנו מדברים – בהצעה המקורית היה 500 יחידות אחסון, ופה אנחנו מדברים, לבקשת חברי הכנסת, על 400 במקום 500.
<תומר רוזנר: שינוי שלישי, לבקשת יושב-ראש הוועדה – הוספנו את זה אמנם בסעיף אחר, אבל אנחנו נתקן את זה עכשיו לאור הערות שקיבלנו הבוקר – ביקש יושב-ראש הוועדה להכניס מערכות הסעה המונית שנועדו לשפר את התיירות.
<תומר רוזנר: הכנסנו את זה בהתחלה בסעיף קטן (ג) בסיפא, אבל לאור ההערה שקיבלנו, כדי שיהיה ברור שאפשר יהיה לעשות את מערך ההסעה הזה גם ללא קשר למלון ספציפי, נוסיף את זה כפסקה (4) בסעיף קטן (ב).
יעל כהן-פארן: אתה מתכוון לתוספת של נלווים למתקן אחסון מלונאי?
<תומר רוזנר: זה היה בפעם הקודמת.
יעל כהן-פארן: זה מסומן כתיקון.
<תומר רוזנר: מסומן כתיקון, כי זה תיקון מההצעה המקורית, אבל זה היה מונח בפניכם בפעם הקודמת.
<רוני טיסר: עמוד 3 בנוסח שמונח בפניכם.
<רוני טיסר: זה בסעיף קטן (ג), אחרי נלווים למיתקן אכסון מלונאי בסמיכות גיאוגרפית אליו, נוסף - או תשתית תחבורה תיירותית.
<תומר רוזנר: זה יימחק.
<תומר רוזנר: זה לא יהיה שם.
<תומר רוזנר: נמחוק את זה, כי המשמעות של זה, ככל שזה מופיע שם, שזה חייב להיות סמוך על אחת משלוש האופציות שמופיעות בסעיף קטן (ב), כלומר סמוך על מתקן מלונאי.
<תומר רוזנר: הבקשה היא שזה יעמוד בפני עצמו.
<תומר רוזנר: אפשר לעשות את זה גם ללא קשר למתקן אחסון מלונאי.
<תומר רוזנר: לכן נוסיף פסקה (4).
תמר זנדברג: להבין - החוק הזה מטרתו לעודד מלונאות.
תמר זנדברג: השר הציג בפנינו שהרציונל, שיש בעיה לבנות מלונאות, ורוצים לעודד.
תמר זנדברג: עכשיו אנחנו את האטרקציות התיירותיות, במירכאות, ככה בעייתיות.
יריב לוין: למה הן בעייתיות?
יריב לוין: אתם כנראה לא רוצים תיירות.
תמר זנדברג: אנחנו רוצם תיירות למצדה; אנחנו רוצים תיירות למכתש רמון; אנחנו רוצים תיירות לירושלים; אנחנו לא רוצים תיירות לאיזה רכבל שייבנה אחרי זה באמצע היער ויהפוך- - -
יריב לוין: אתם לא רוצים- - -
דוד אמסלם: אני הכנסתי את זה.
דוד אמסלם: לא הוא.
דוד אמסלם: וכל התומך מלונאות.
דוד אמסלם: נביא אותם למלון ומה?
תמר זנדברג: אפשר לסיים את המשפט?
תמר זנדברג: מכיוון שיש בעיה בירוקרטית בקידום מלונאות, ודברים מתעכבים.
תמר זנדברג: עכשיו אנחנו פה הולכים לתשתית תחבורתית, שזה לא מלונאות.
דוד אמסלם: תומכת מלונאות.
תמר זנדברג: אבל אנחנו מפרידים אותה מהמלונאות.
תמר זנדברג: מה שמסביר היועץ המשפטי, שזו לא אטרקציה, שהיא גם ככה שנויה במחלוקת, שתומכת מלונאות.
דוד אמסלם: ודאי תומכת מלונאות.
תמר זנדברג: היועץ המשפטי מסביר - אפשר לסיים את המשפט?
תמר זנדברג: עכשיו מסביר לנו היועץ המשפטי שאטרקציות, שהוא גם ככה דבר ששנוי פה במחלוקת, ועלה גם בדיונים הקודמים, האם צריך להרחיב את זה גם לאטרקציות - אתם הסברתם – אם זו אטרקציה תומכת מלונאות - נכניס.
תמר זנדברג: שוב – לנו יש חשש מזה, שזה יורחב, יהיה שימוש לרעה.
תמר זנדברג: את כל זה אני שמה בצד.
תמר זנדברג: פה מסביר לנו היועץ המשפטי, שהנושא של אותה אטרקציה תחבורתית מופרד מהמלונאות, ועכשיו זה כבר לא צמוד למלונאות.
תמר זנדברג: עכשיו אנחנו ביער, בצוק.
תמר זנדברג: נקים תשתית תחבורה בחסות החוק הזה.
דוד אמסלם: חברת הכנסת זנדברג, אמרתי בגדול – אני רואה את כל מכלול המלונאות כמכלול אחד.
תמר זנדברג: אבל זה לא מלונאות.
דוד אמסלם: שמעת מה אני אומר.
דוד אמסלם: את יכולה לחלוק עליי, וזה בסדר.
דוד אמסלם: אל תצביעי.
דוד אמסלם: בגדול, אני רואה את המלונאות - לא רק המלון.
דוד אמסלם: כל הסביבה תומכת מלונאות.
דוד אמסלם: אם צריך – לא יודע איפה - כדי לחבר מתחם מלונאות כלשהו, או כדי להביא את התיירים למקום מסוים, כדי להסיע אותם לאתר אחר באמצעות רכבל, אני חושב שזה קשור לעניין.
יעל כהן-פארן: מה זה תחבורה תיירותית?
דוד אמסלם: בעיקר רכבל.
תמר זנדברג: אולי רכבת.
דוד אמסלם: אולי הכול.
תמר זנדברג: אולי קניון נוסף.
דוד אמסלם: הכול אולי.
יריב לוין: אם תצליחי לייצר לי קניון נוסע מהסוג הזה - הנה אני אומר לך – אני עושה אותו בענק.
יריב לוין: מתחייב.
יריב לוין: אחלה רעיון.
יריב לוין: אם הוא יכול לשוט על הים – עוד יותר טוב.
<תומר רוזנר: אני רק רוצה להרגיע קצת – לא הרבה – את חברת הכנסת זנדברג – גם היום הוועדה לתשתיות לאומיות מוסמכת לטפל בתשתיות תחבורתיות, והיא עושה את זה במסגרת סמכויותיה הקיימות כיום.
<תומר רוזנר: היא מטפלת בדרכים, במסילות ברזל.
תמר זנדברג: אז למה צריך את התוספת?
<תומר רוזנר: כי התשתית הזו שמוצעת כאן, היא תשתית תומכת תיירות, לפי ההצעה.
<תומר רוזנר: השוני הוא שההרכב של הוועדה לתשתיות לאומיות בהקשר הזה יהיה מעט שונה, כלומר יהיה בו נציג של משרד- - -
דוד אמסלם: הבנו את השאלה הזאת.
<תומר רוזנר: אבקש מרוני להקריא את השינוי שיהיה בסעיף קטן (ב), לסעיף 4.
<רוני טיסר: תשתית תחבורה תיירותית, שיש בהם כדי לשמש גורם משיכה תיירותי ולתרום תרומה של ממש לתיירות באזור.
<תומר רוזנר: בסדר?
תמר זנדברג: תראו, זה דבר מאוד גדול, שלא דובר עד עכשיו.
תמר זנדברג: זה כבר לא חוק לעידוד מלונאות.
דוד אמסלם: תמר, לא נתתי לך את זכות הדיבור.
דוד אמסלם: כבר דיברנו על זה גם בישיבה הקודמת.
תמר זנדברג: לא דיברנו על זה.
דוד אמסלם: לא היית.
תמר זנדברג: הייתי.
תמר זנדברג: דיברנו, רק מה שצמוד מלונאות.
תמר זנדברג: זה עכשיו נהפך לחוק- - -
דוד אמסלם: את יכולה להתנגד, אין בעיה.
דוד אמסלם: אני אומר לך באחריות – דיברנו על זה גם אז, והכנסנו את זה גם אז.
דוד אמסלם: הרי עובדה – זה נכנס במקום אחר.
תמר זנדברג: אבל השינוי הזה הוא שינוי מהותי.
דוד אמסלם: זה אותו שינוי, אבל אם אמרת שלא דיברנו, אז לא דיברנו.
תמר זנדברג: לא דיברנו על זה בהקשר זהה.
דוד אמסלם: בבקשה, תומר, יש עוד הערות?
<תומר רוזנר: כן, יש עוד שני תיקונים נוספים.
<תומר רוזנר: אחד לא מופיע לכם בנוסח – אני מתנצל על כך.
<תומר רוזנר: אנחנו מבקשים להוסיף בהצעה הוראה שתאמר – בעצם להגן על שימושי המלונאות, ולהבטיח שלא תהיה זליגה של אותם מגורים למכסה של המלונאות שאושרה, כלומר יש סכנה שאם נאשר את החוק במתכונתו זו, יוכלו הוועדות המקומיות לאשר במסגרת שימושים חורגים וכו' זליגה והגדלת המגורים גם מעבר למה שהתכוונו מראש.
<תומר רוזנר: כדי להגן על זה אנחנו מבקשים להוסיף הוראה שתאמר שלא ניתן יהיה לאשר הקלה או שימוש חורג מעבר ל-20% שיאשרו, וזה ייחשב סטייה ניכרת.
<תומר רוזנר: אגב, זו היתה הסתייגות שהציע חבר הכנסת חנין באחת הישיבות הקודמות.
<תומר רוזנר: אבקש מרוני להקריא את ההצעה.
<רוני טיסר: תיקון עקיף לחוק התכנון והבנייה.
<רוני טיסר: בסעיף 151 לחוק התכנון והבנייה, אחרי סעיף קטן (ה) יבוא: (ו) שינוי במגרש המיועד למלונאות, כולו או חלקו, שיש בו שינוי מהשימוש שנקבע בתוכנית, ייחשב כסטייה ניכרת לעניין סעיף זה.
<תומר רוזנר: כלומר אנחנו מבטיחים שהשימושים, כפי שאושרו בתוכניות, יהיו באמת השימושים, ולא תהיה זליגה.
<אפרת דון יחייא: כל המלונאות.
<אפרת דון יחייא: לא קשור רק להצעה שלנו.
<תומר רוזנר: המטרה היא להגן על משרד התיירות.
<עידית בן בסט: סליחה, מינהל התכנון מתנגד.
<עידית בן בסט: להצעה כמו שהיא, מכמה סיבות.
<עידית בן בסט: קודם כל, זו סמכות שכרגע- - -
יעל גרמן: מינהל התכנון צריך להתנגד ל-20% למגורים - זה דבר ראשון שצריך להתנגד.
דוד אמסלם: בוא נשמע אותה.
דוד אמסלם: את כועסת עליה?
דוד אמסלם: יש מים שם.